**แนวปฏิบัติในการเสนอหลักสูตรที่ปรับปรุงเล็กน้อย**

**ขั้นตอนการเสนอหลักสูตรปรับปรุงเล็กน้อย**

หลักสูตรปรับปรุงเล็กน้อย หมายถึง หลักสูตรที่เป็นการปรับปรุงในระดับรายวิชา อาทิ การเปลี่ยนชื่อรายวิชา การเปลี่ยนรหัสวิชา การเพิ่มรายวิชาเลือก และการเปลี่ยนคำอธิบายรายวิชา (ทำได้ภายใต้โครงสร้างเดิม) โดยไม่กระทบโครงสร้างหลักสูตรและเนื้อหาสาระในหมวดวิชาเฉพาะ (สำนักมาตรฐานและประเมินผลอุดมศึกษา, 2553) การเปลี่ยนอาจารย์ผู้รับผิดชอบหลักสูตรและอาจารย์ประจำหลักสูตร

**หลักเกณฑ์การเสนอหลักสูตรปรับปรุงเล็กน้อย** **(ภายใต้โครงสร้างเดิม)**

1. ปรับปรุงระดับรายวิชา
   1. การเปลี่ยนชื่อรายวิชา
      1. ชื่อรายวิชาใหม่
   2. การเปลี่ยนรหัสวิชา
      1. รหัสวิชาใหม่ กรณีรหัสวิชาซ้ำ หรือ อ้างในหลักสูตรไม่ตรงกัน
   3. การเพิ่มรายวิชาเลือก
      1. เพิ่มรหัสวิชาใหม่ที่ไม่ซ้ำ
      2. คำอธิบายรายวิชา
      3. Curriculum Mappingใหม่
   4. การเปลี่ยนคำอธิบายรายวิชา
      1. รหัสวิชาเดิม
      2. คำอธิบายรายวิชาใหม่
      3. (ถ้ามี) Curriculum Mapping ใหม่
   5. การเพิ่มเติมและเปลี่ยน Curriculum Mapping
      1. ไม่ใส่จุดดำ-จุดขาว ว่างเว้นไว้
2. การเปลี่ยนอาจารย์ผู้รับผิดชอบหลักสูตร และอาจารย์ประจำหลักสูตร (ประกาศกระทรวงศึกษาธิการ เรื่องเกณฑ์มาตรฐานหลักสูตรระดับปริญญาตรี และระดับบัณฑิตศึกษา พ.ศ. 2548
   1. เรียงลำดับใหม่ กรณี คุณวุฒิอาจารย์ 2-3 คนแรก ไม่ตรงกับคุณวุฒิสาขาที่เปิดสอน

หลักสูตรระดับปริญญาตรี (อาจารย์ประจำเกินกว่า 1 หลักสูตรในเวลาเดียวกันไม่ได้)

* + - * ยึดคุณวุฒิระดับปริญญาโท**เป็นหลัก** หรือ ตำแหน่งผลงานวิชาการ ผู้ช่วยศาสตราจารย์ ในสาขานั้น อย่างน้อย 2 คน
      * คุณวุฒิระดับปริญญาตรี ตรงสาขาหรือสัมพันธ์

หลักสูตรระดับปริญญาโท (อาจารย์ประจำเกินกว่า 1 หลักสูตรในเวลาเดียวกันไม่ได้

นอกจากหลักสูตรโท-เอก สัมพันธ์กัน ได้ 2 หลักสูตร)

* + - * ยึดคุณวุฒิระดับปริญญาเอก**เป็นหลัก** หรือ ตำแหน่งผลงานวิชาการ รองศาสตราจารย์ ในสาขานั้นหรือสัมพันธ์ ไม่น้อยกว่า 3 คน
      * คุณวุฒิระดับปริญญาโท ตรงสาขาหรือสัมพันธ์

หลักสูตรระดับปริญญาเอก (อาจารย์ประจำเกินกว่า 1 หลักสูตรในเวลาเดียวกันไม่ได้

นอกจากหลักสูตรโท-เอก สัมพันธ์กัน ได้ 2 หลักสูตร)

* + - * ยึดคุณวุฒิระดับปริญญาเอก**เป็นหลัก** หรือ ตำแหน่งผลงานวิชาการศาสตราจารย์ ในสาขานั้นหรือสัมพันธ์ ไม่น้อยกว่า 3 คน
      * ตำแหน่งผลงานวิชาการ ศ. ตรงหลักสูตร
      * คุณวุฒิระดับปริญญาโท ตรงสาขาหรือสัมพันธ์
  1. กรณี เกษียณอายุ หรือ ลาศึกษาต่อ หรือ ลาออก
  2. คุณวุฒิระดับปริญญาตรี
  3. ไม่มีสัญญาจ้าง

**ขั้นตอนการดำเนินการ** มีดังนี้

1. อาจารย์ประจำหลักสูตรหรือคณะกรรมการบริหารหลักสูตร จัดวาระการประชุมเพื่อพิจารณาการปรับปรุงหลักสูตรเล็กน้อย และประชุมเพื่อพิจารณาปรับปรุงหลักสูตรให้เหมาะสม

2. อาจารย์ประจำหลักสูตรหรือคณะกรรมการบริหารหลักสูตร เสนอหลักสูตรปรับปรุงเล็กน้อย ต่อคณะกรรมการบริหารระดับคณะ ดังเอกสารต่อไปนี้

2.1 บันทึกข้อความเรียนคณะกรรมการบริหารระดับคณะ เรื่อง “เสนอพิจารณาการปรับปรุงหลักสูตรเล็กน้อย ของหลักสูตร[…….] สาขาวิชา[……..]”

2.2 เอกสารรายละเอียดการแก้ไขหลักสูตร (สมอ.08)

2.3 รายงานการประชุมของอาจารย์ประจำหลักสูตรหรือคณะกรรมการบริหารหลักสูตร เรื่อง “การพิจารณาหลักสูตรเพื่อทำการปรับปรุงเล็กน้อย”

2.4 หนังสือพิจารณาการรับทราบให้ความเห็นชอบหลักสูตรในสาขาวิชานั้นๆ จากสำนักงานคณะกรรมการการอุดมศึกษา (สกอ.) ของ มคอ.2 เดิม

3. คณะกรรมการบริหารระดับคณะพิจารณาการปรับปรุงหลักสูตรเล็กน้อย และจัดทำเอกสารเสนอต่อสำนักส่งเสริมวิชาการและงานทะเบียน เพื่อพิจารณาการนำหลักสูตรเสนอต่อสภาวิชาการ ดังเอกสารต่อไปนี้

3.1 บันทึกข้อความเรียนผู้อำนวยการสำนักส่งเสริมวิชาการและงานทะเบียน เรื่อง “เสนอพิจารณาการปรับปรุงหลักสูตรเล็กน้อย ของหลักสูตร[…….] สาขาวิชา[……..]”

3.2 เอกสารรายละเอียดการแก้ไขหลักสูตร (สมอ.08)

3.3 รายงานการประชุมของอาจารย์ประจำหลักสูตรหรือคณะกรรมการบริหารหลักสูตร เรื่อง “การพิจารณาหลักสูตรเพื่อทำการปรับปรุงเล็กน้อย”

3.4 หนังสือพิจารณาการรับทราบให้ความเห็นชอบหลักสูตรในสาขาวิชานั้นๆ จาก สกอ. ของ มคอ.2 เดิม

4. สำนักส่งเสริมวิชาการและงานทะเบียนพิจารณาความถูกต้อง ครบถ้วนของเอกสารการปรับปรุงหลักสูตรเล็กน้อย และประสานงานกับอาจารย์ประจำหลักสูตรหรือคณะกรรมการบริหารหลักสูตร เพื่อเตรียมนำเสนอหลักสูตรต่อคณะกรรมการ 3 ชุดคณะกรรมการ คือ สภาวิชาการ อนุกรรมการวิชาการสภามหาวิทยาลัย และสภามหาวิทยาลัย ตามลำดับ โดยเตรียมเอกสารเหมือนในข้อ 3.1-3.4 และปรับปรุงแก้ไขเอกสารรายละเอียดการแก้ไขหลักสูตร (สมอ.08) ให้เป็นไปตามมติคณะกรรมการก่อนเสนอพิจารณาครั้งต่อไป

5. อาจารย์ประจำหลักสูตรหรือคณะกรรมการบริหารหลักสูตร ปรับปรุงแก้ไขให้เป็นไปตามมติ ของสภามหาวิทยาลัย ในเอกสารรายละเอียดการแก้ไขหลักสูตร (สมอ.08) และดำเนินการส่งเอกสาร ให้สำนักส่งเสริมวิชาการและงานทะเบียนพิจารณา เพื่อนำส่งสกอ. โดยมีเอกสารดังนี้

5.1 บันทึกข้อความเรียนผู้อำนวยการสำนักส่งเสริมวิชาการและงานทะเบียน เรื่อง “การนำเสนอหลักสูตรปรับปรุงเล็กน้อยต่อ สกอ.”

5.2 เอกสารรายละเอียดการแก้ไขหลักสูตร (สมอ.08) ที่ได้รับอนุมัติจากสภามหาวิทยาลัยฉบับสมบูรณ์จำนวน 1 ฉบับ

5.3 แผ่นบันทึกข้อมูล (CD) เอกสารรายละเอียดการแก้ไขหลักสูตร (สมอ.08) ที่ได้รับอนุมัติจากสภามหาวิทยาลัย จำนวน 1 แผ่น

5.4 หนังสือพิจารณาการรับทราบให้ความเห็นชอบหลักสูตรในสาขาวิชานั้นๆ จาก สกอ. ของ มคอ.2 เดิม

6. สำนักส่งเสริมวิชาการและงานทะเบียน พิจารณารายละเอียดของหลักสูตรปรับปรุงเล็กน้อย เพื่อนำหลักสูตรเสนอต่อ สกอ. เอกสารที่เสนอต่อ สกอ. ประกอบด้วย

6.1 เอกสารรายละเอียดการแก้ไขหลักสูตร (สมอ.08) ที่ได้รับอนุมัติจากสภามหาวิทยาลัยฉบับสมบูรณ์จำนวน 5 ฉบับ

6.2 แผ่นบันทึกข้อมูล (CD) เอกสารรายละเอียดการแก้ไขหลักสูตร (สมอ.08) ที่ได้รับอนุมัติจากสภามหาวิทยาลัย จำนวน 1 แผ่น

6.3 หนังสือพิจารณาการรับทราบให้ความเห็นชอบหลักสูตรในสาขาวิชานั้นๆ จาก สกอ.

6.4 สำเนามติสภามหาวิทยาลัยครั้งที่อนุมัติให้ปรับปรุงแก้ไขหลักสูตรเล็กน้อย

7. ในกรณีที่หลักสูตรใดเกี่ยวข้องกับสภาวิชาชีพ อาจารย์ประจำหลักสูตรหรือคณะกรรมการ บริหารหลักสูตรต้องนำเสนอหลักสูตร และเอกสารรายละเอียดการแก้ไขหลักสูตร (สมอ.08) ตามหลักเกณฑ์และวิธีการของสภาวิชาชีพนั้นๆ พร้อมมติสภามหาวิทยาลัยครั้งที่อนุมัติให้แก้ไขหลักสูตร เสนอต่อสภาวิชาชีพ เพื่อให้การรับรองหลักสูตรหรือรับรองปริญญาในลำดับต่อไป เอกสารที่เสนอต่อสภาวิชาชีพ ประกอบด้วย

7.1 สำเนาเล่มหลักสูตรที่ สกอ.รับทราบการให้ความเห็นชอบแล้ว (มคอ.2 เดิม)

7.2 เอกสารรายละเอียดการแก้ไขหลักสูตร (สมอ.08) ฉบับที่ได้รับรองจาก สกอ. หรือฉบับที่เสนอสกอ. แล้วแต่หลักเกณฑ์และวิธีการของสภาวิชาชีพนั้นๆ

7.3 สำเนามติสภามหาวิทยาลัยครั้งที่อนุมัติให้แก้ไขหลักสูตร

**กำหนดการพิจารณาการปรับปรุงหลักสูตรเล็กน้อย**

|  |  |  |
| --- | --- | --- |
| **ขั้นตอนการดำเนินการ** | **ระยะเวลา** | **เอกสาร** |
| 1) **ประชุมอาจารย์ประจำหลักสูตร** | 5-10 กันยายน 2556 | วาระการประชุมเพื่อพิจารณาการปรับปรุงหลักสูตรเล็กน้อย |
| 2) **อาจารย์ประจำหลักสูตร**เสนอต่อคณะกรรมการบริหารระดับคณะ | 11-13 กันยายน 2556 | 1) บันทึกข้อความเรียนคณะกรรมการบริหารระดับคณะ  เสนอพิจารณาการปรับปรุงหลักสูตรเล็กน้อย  2) สมอ.08  3) รายงานการประชุมอาจารย์ประจำหลักสูตร  4) สำเนาหนังสือพิจารณาการรับทราบให้ความเห็นชอบหลักสูตรจาก สกอ. |
| **ประชุมคณะกรรมการบริหารระดับคณะ** | 16-20 กันยายน 2556 | คณะกรรมการบริหารระดับคณะพิจารณาการปรับปรุงหลักสูตรเล็กน้อย |
| **คณะกรรมการบริหารระดับคณะ**เสนอต่อสภาวิชาการ | 23-25 กันยายน 2556 | 1) บันทึกข้อความเรียนผู้อำนวยการสำนักส่งเสริมวิชาการและงานทะเบียนเสนอพิจารณาการปรับปรุงหลักสูตรเล็กน้อย  2) สมอ.08  3) รายงานการประชุมอาจารย์ประจำหลักสูตร  4) สำเนาหนังสือพิจารณาการรับทราบให้ความเห็นชอบหลักสูตรจาก สกอ. |
| **สำนักส่งเสริมวิชาการและงานทะเบียน**พิจารณาความถูกต้อง | 26-30 กันยายน 2556 |  |
| **สนส.** ประสานอาจารย์ประจำหลักสูตรเตรียมนำเสนอต่อสภาวิชาการ | 1-4 ตุลาคม 2556 |  |
| **ประชุมสภาวิชาการ** | 8 ตุลาคม 2556 | สภาวิชาการพิจารณาการปรับปรุงหลักสูตรเล็กน้อย |
| **อาจารย์ประจำหลักสูตร**ปรับปรุงแก้ไขให้เป็นไปตามมติ**สภาวิชาการ** (ถ้ามี) | 9-15 ตุลาคม 2556 | (ถ้ามี) สมอ.08 แก้ไขตามมติ |
| **ประชุมอนุกรรมการวิชาการสภามหาวิทยาลัย** | 24 ตุลาคม 2556 | อนุกรรมการวิชาการสภามหาวิทยาลัยพิจารณาการปรับปรุงหลักสูตรเล็กน้อย |
| **อาจารย์ประจำหลักสูตร**ปรับปรุงแก้ไขให้เป็นไปตามมติ**อนุกรรมการวิชาการสภามหาวิทยาลัย** (ถ้ามี) | 25-31 ตุลาคม 2556 | (ถ้ามี) สมอ.08 แก้ไขตามมติ |
| **ขั้นตอนการดำเนินการ** | **ระยะเวลา** | **เอกสาร** |
| **ประชุมสภามหาวิทยาลัย** | 28 พฤศจิกายน 2556 | สภามหาวิทยาลัยพิจารณาการปรับปรุงหลักสูตรเล็กน้อย |
| **อาจารย์ประจำหลักสูตร**ปรับปรุงแก้ไขให้เป็นไปตามมติ**สภามหาวิทยาลัย** | 2-6 ธันวาคม 2556 | 1) บันทึกข้อความเรียนผู้อำนวยการสำนักส่งเสริมวิชาการและงานทะเบียนเสนอพิจารณาการปรับปรุงหลักสูตรเล็กน้อย **ต่อ สกอ.**  2) สมอ.08 ที่ได้รับอนุมัติ 1 ฉบับ  3) แผ่นบันทึกข้อมูล (CD) สมอ.08 ที่ได้รับอนุมัติ 1 แผ่น  4) สำเนาหนังสือพิจารณาการรับทราบให้ความเห็นชอบหลักสูตรจาก สกอ. |
| **สนส.** เสนอ **สกอ.** ภายใน 30 วันนับจากวันที่ผ่านมติสภามหาวิทยาลัย | 9-13 ธันวาคม 2556 | 1) สมอ.08 ที่ได้รับอนุมัติ 5 ฉบับ  2) แผ่นบันทึกข้อมูล (CD) สมอ.08 ที่ได้รับอนุมัติ 1 แผ่น  3) สำเนาหนังสือพิจารณาการรับทราบให้ความเห็นชอบหลักสูตรจาก สกอ.  4) สำเนามติสภามหาวิทยาลัยครั้งที่อนุมัติให้ปรับปรุงแก้ไขหลักสูตรเล็กน้อย |

**ขั้นตอนการเสนอหลักสูตรปรับปรุงเล็กน้อย**

|  |
| --- |
| อาจารย์ประจำหลักสูตร หรือคณะกรรมการบริหารหลักสูตร จัดวาระการประชุมเพื่อพิจารณาการปรับปรุงหลักสูตรเล็กน้อย และประชุมเพื่อพิจารณาปรับปรุงหลักสูตรให้เหมาะสม |
|  |
| อาจารย์ประจำหลักสูตร หรือคณะกรรมการบริหารหลักสูตร  เสนอเอกสารรายละเอียดการแก้ไขหลักสูตร (สมอ.08) และเอกสารที่เกี่ยวข้อง  ต่อคณะกรรมการบริหารระดับคณะ |
|  |
| คณะกรรมการบริหารระดับคณะพิจารณาหลักสูตรปรับปรุงเล็กน้อย |
|  |
| คณะกรรมการบริหารระดับคณะ ส่งเอกสารรายละเอียดการแก้ไขหลักสูตร (สมอ.08)  และเอกสารที่เกี่ยวข้อง ให้สำนักส่งเสริมวิชาการและงานทะเบียน ตรวจสอบความถูกต้อง |
|  |
| สำนักส่งเสริมวิชาการและงานทะเบียน ประสานตรวจสอบเอกสารรายละเอียดการแก้ไขหลักสูตร (สมอ.08) และเอกสารที่เกี่ยวข้อง เมื่อถูกต้องแล้ว ประสานงานกับอาจารย์ประจำหลักสูตร หรือคณะกรรมการบริหารหลักสูตร เพื่อเตรียมเสนอหลักสูตรต่อสภาวิชาการ |
|  |
| อาจารย์ประจำหลักสูตรหรือคณะกรรมการบริหารหลักสูตร แก้ไขหลักสูตรตามมติและข้อเสนอแนะ  ของสภาวิชาการ และประสานงานกับสำนักส่งเสริมวิชาการและงานทะเบียน  เพื่อเตรียมเสนอหลักสูตรต่ออนุกรรมการวิชาการสภามหาวิทยาลัย |
|  |
| อาจารย์ประจำหลักสูตรหรือคณะกรรมการบริหารหลักสูตร แก้ไขหลักสูตรตามมติและข้อเสนอแนะ  ของอนุกรรมการวิชาการสภามหาวิทยาลัย และประสานงานกับสำนักส่งเสริมวิชาการและงานทะเบียน  เพื่อเตรียมเสนอหลักสูตรต่อสภามหาวิทยาลัย |
|  |
| อาจารย์ประจำหลักสูตรหรือคณะกรรมการบริหารหลักสูตร แก้ไขหลักสูตรตามมติและข้อเสนอแนะ  ของสภามหาวิทยาลัย และประสานงานกับสำนักส่งเสริมวิชาการและงานทะเบียน  เพื่อเตรียมเสนอหลักสูตรต่อ สกอ. |
|  |
| สำนักส่งเสริมวิชาการและงานทะเบียน ส่งเอกสารรายละเอียดการแก้ไขหลักสูตร (สมอ.08)  และเอกสารอื่นๆ ต่อ สกอ. เพื่อรับทราบการปรับปรุงหลักสูตรเล็กน้อย  โดยดำเนินการเป็นรายภาคการศึกษา |
|  |
| ในกรณีที่หลักสูตรใดมีวิชาชีพกำกับ ให้สาขาวิชานำหลักสูตรเสนอต่อสภาวิชาชีพ  ตามหลักเกณฑ์และวิธีการของสภาวิชาชีพนั้นๆ |